**3.О‘rta Osiyoning qadimgi davr tarixiy geografiyasi**

**Reja**

***Tayanch iboralar:*** *О‘rta Osiyo, tosh asri manzilgohlari, eneolit, bronza, ilk temir, О‘rta Osiyoning qadimgi xalqlari, davlat birlashmalari, Ahamoniylar, Buyuk ipak yо‘li*

1. **О‘rta Osiyoning tosh asri manzilgohlari tarixiy geografiyasiga tavsif**

Qadimgi tosh asri uch davrga bо‘linadi: ilk paleolit, о‘rta paleolit va sо‘nggi paleolit. Vatanimiz hududida yashagan ilk ajdodlarimizning manzilgohlari ilk paleolit davriga oid bо‘lib, Farg‘ona vodiysining Sо‘x tumanidagi Seleng‘ur g‘oridan va Toshkent viloyatining Angren shahri yaqinidagi Kо‘lbuloq makonidan topib о‘rganilgan. Tadqiqotchilarning fikricha, Seleng‘ur topilmalarining yoshi bir million yildan ziyodroqdir. Kо‘lbuloq makoni hozirgi Toshkent viloyatining Ohangaron tumani hududida bо‘lib, Chotqol tog‘ining janubiy yonbag‘rida, Qizil olma soyining chap sohilidagi Kо‘lbuloq degan manzilda joylashgan. Bu borada arxeolog olimlar A.P.Okladnikov, О‘.Islomov, M.R.Qosimov, V.P.Alekseyevlarning xizmatlari kattadir.

Ilk paleolit davri manzilgohlariga Tyanshan etaklaridagi Onarcha (Qirg‘iziston) hamda Pomir etaklaridagi Qoratov (janubiy Tojikiston) makoni ham kiradi. Bu davrda aholi asosan, ovchilik va baliqchilik bilan shug‘ullangani topilgan har xil ashyoviy buyum va suyak qoldiqlari tasdiqlaydi.

Ilk paleolit davri odamlari daryo bо‘ylari va buloqlar yonida makonlar qurganlar. Iqlim issiq bо‘lganligidan turar-joylarga ham yehtiyoj bо‘lmagan.

О‘rta paleolit davriga oid dastlabki yodgorlik Teshiktosh g‘or makonidan topilgan. Bu makon Surxondaryo viloyati Boysun tumanidagi Boysun tog‘ining janubiy yonbag‘ridagi Turgandaryoning Zavtalashgansoy darasida joylashgan. G‘or shimoli-sharqqa qaragan bо‘lib, kengligi old qismida 20 metr, chuqurligi 21 metr va balandligi 9 metrdir. Teshiktosh g‘orini kavlash natijasida 5 ta madaniy qatlam borligi aniqlangan. Madaniy qatlamlardan 2859 ta toshdan yasalgan mehnat qurollari topilgan. Ularning xо‘jaligida ovchilikning о‘rni katta bо‘lgan. Teshiktoshliklar yashagan Boysun tog‘lari yovvoyi mevalarga boy bо‘lgani bois, aholi termachilik bilan ham shug‘ullangan.

Keyingi davrda arxeologlar Surxondaryo vodiysining turli joylaridan, xususan, tо‘palang daryosi bо‘ylaridan о‘rta paleolit davri kishilarining mehnat qurollarini topganlar. Demak, bu davr kishilari – neandertallar faqatgina Boysundagina yashamay, balki butun Surxon vohasiga tarqalgan ekan.

Farg‘ona vodiysi va unga tutash tog‘li tumanlar ham ibtidoiy odamlar yashashi uchun hamma qulayliklarga ega bо‘lgan. Shuning uchun vodiy va uning tog‘li tumanlarida tosh asri kishilarining makonlari uchraydi. Farg‘ona shahri yaqinidagi Oloy tizma tog‘larining shimoliy yonbag‘ridagi Sо‘x va Obishir bо‘yidagi о‘rta paleolit davri yodgorliklari shular jumlasidandir.

Tojikiston hududida ham о‘rta paleolit davri yodgorliklari keng tarqalgan bо‘lib, ulardan eng mashhurlari Og‘zikichik, Oqjar, Qora-Bura, Qayroqqum, Semiganj, Kо‘xi-Piyoz, Baypazin kabilardir.

 Turkmanistonda tosh asri manzilgohlari kamroq topilgan. Buni avvalo, Turkmaniston bilan О‘rta Osiyoning boshqa, xususan, О‘zbekiston, Tojikiston, Qirg‘iziston о‘rtasida tabiiy sharoit jihatidan katta tafovut mavjudligi bilan izohlash mumkin. Barcha davr kishilari kabi tosh asri odamlari ham tabiiy sharoit, oziq-ovqat va xom ashyo imkoniyati yaxshi bо‘lgan joylarda istiqomat qilganlar.

Qirg‘izistonda tosh asri manzilgohlarining eng mashhurlari Tosson va Georgiy Bugor makonlari sanaladi. Shuningdek, Janubiy Qirg‘izistondagi Isfara daryosi vodiysidagi Xо‘jag‘ayr degan joydan ham о‘rta tosh asri madaniyatiga mansub manzilgoh topilgan.

Janubiy Qozog‘iston yerlaridan ham ilk tosh asriga oid makonlar bilan birga о‘rta tosh asri yodgorliklari ham topib о‘rganilgan. Ularga Qorasuv, Sari Arka, Takali, Shabakti va boshqa manzilgohlarni kiritish mumkin.

О‘rta paleolit davriga kelib qadimgi odamlar О‘rta Osiyoning keng hududlariga tarqala boshlaydilar. Bu davrda odamlarning turmush tarzi va mehnat qurollarida yangi unsurlar paydo bо‘ladi, qurollar turlari kо‘payadi. Bu davrning ijtimoiy hayotdagi eng muhim xususiyati shundaki, bu davrda ibtidoiy tо‘dadan urug‘chilik jamoasiga о‘tila boshlandi. Hozirgi zamon odamlariga о‘xshash odamlar paydo bо‘lishi uchun zamin hozirlandi.

О‘rta paleolit davri О‘rta Osiyo hududlarida tabiiy iqlim о‘ziga xos bо‘lib, yozda ob-havo iliq va quruq, qishda esa sovuq va namgarchilik bо‘lgan. Bu davrning о‘rtalari va oxirlariga kelib shimoldan ulkan muzlikning siljib kelishi natijasida iqlim tamoman о‘zgaradi. natijada qadimgi odamlar turmush tarzida katta о‘zgarishlar bо‘lib о‘tdi. Sovuq iqlim tufayli odamlar kо‘proq g‘orlarga joylasha boshladilar. Janubdagi kichik tuyoqli issiqsevar hayvonlar qirilib ketib, shimol bug‘ulari, mamontlar, ulkan ayiqlar paydo bо‘ladi. Bu esa jamoa bо‘lib ovchilik qilishning paydo bо‘lishiga turtki berdi.

Undan tashqari sovuq iqlim tufayli о‘rta paleolit davri odamlari olovni kashf etdilar hamda sun’iy olov chiqarish va uni saqlashni о‘zlashtirdilar. Bu esa mintaqamizdagi qadimgi odamlar ijtimoiy-iqtisodiy hayotida muhim ahamiyatga ega bо‘ldi.

Sо‘nggi paleolit bosqichi miloddan avvalgi 40-12 ming yilliklarni о‘z ichiga olib, О‘rta Osiyoda bu davrga oid 30 dan ortiq makonlar ochilgan. Ulardan biri Kо‘lbuloq makoni Ohangaron shahridan 10-12 km. g‘arbda bо‘lib, Chotqol tizmasining janubiy yonbag‘ridan chiqadigan Qizil olma soyining chap sohilidagi qir-adir ustida joylashgan. Shuningdek, Toshkentning g‘arbidagi Bо‘zsuv I makoni ham sо‘nggi paleolit davriga oid ekanligi aniqlangan.

Samarqand shahrining markazida Siyobcha soyining о‘ng sohilidan sо‘nggi paleolit davriga oid samarqand makoni topib о‘rganilgan. Bu manzilgoh madaniy qatlamlaridan gulxan qoldig‘i, kо‘mir parchalari, hayvon va о‘simlik qoldiqlari topilgan. Bu topilmalar mazkur manzilgohda istiqomat qilgan kishilarning ovchilik va termachilik bilan shug‘ullanganligidan dalolat beradi.

Sо‘nggi paleolit davriga doir makonlarga Xо‘jag‘or (Farg‘ona vodiysi), Shug‘nov (Pomir etaklari), Qorakamar (Tojikiston), Achisay (Qozog‘iston) yodgorliklari kiradi. Bu davrda odamlar tog‘li hududlarda yashabgina qolmay, vohalar bО‘ylab ham tarqala boshladilar. Tekisliklarda daryo va kо‘llar bо‘ylarida joylashib, qarindosh-urug‘chilik jamoalariga bо‘linadilar. Natijada jamiyatda juft oilalar paydo bо‘lib, ular ayrim urug‘larni birlashtirib, urug‘ jamoasini tashkil etadilar.

Miloddan avvalgi 12-7 ming yilliklar mezolit (о‘rta tosh) asri deb atalib, bu davrga oid yodgorliklarga Machay (Surxondaryo), Obishir (Farg‘ona vodiysi), Markaziy Farg‘ona, Bо‘zsuv, Qо‘shilish (Toshkent), Aydabol, Jayronquduq (Ustyurt), Oshxona, Chilchorchashma, Darai shо‘r (Tojikiston) kabilar kiradi.

Machay g‘or-makoni Hisor tizmasining biri – Ketmonchopti tog‘ining yonbag‘rida Machay daryosining о‘ng sohilidagi yuqori va о‘rta Machay qishloqlari orlig‘ida joylashgan. G‘ordan topilgan mehnat qurollari va paleontologik materiallar miloddan avvalgi VII-VI ming yilliklarga mansub ekanligi aniqlangan.

Obishir I g‘or-makoni Haydarkon shaharchasida 4-5 km g‘arbda, Obishir V g‘or-makoni esa undan 200 metrcha g‘arbda joylashgan. Har ikki g‘or-makondan topilgan ashyolarga asoslanib, Haydarkon-Sо‘x vohasidagi mezolit davrining ibtidoiy qabilalari baliqchilik, ovchilik va termachilik bilan shug‘ullangan, deyish mumkin.

Mezolit davriga kelib yer yuzidagi ulkan muzliklarning chekinishi natijasida iqlim о‘zgardi va u hozirgi davrdagiga ancha о‘xshab qolgan edi. Muzlikning chekinishi О‘rta Osiyoda haroratning kо‘tarilishiga hamda hayvonot va о‘simlik dunyosida ham о‘zgarishlar yuz berishiga olib keldi. Bu davrda odamlar о‘q-yoyni kashf etdilar. Eng katta yutuqlardan yana biri yovvoyi hayvonlar – it, qо‘y, yechki kabilarning qо‘lga о‘rgatila boshlanib, xonakilashtirildi. Mezolit davriga kelib О‘rta Osiyoning ba’zi joylarida termachilikdan dehqonchilikka va ovchilikdan chorvachilikka о‘tishning ilk kurtaklari paydo bо‘la boshladi.

Mezolit davrida Markaziy Osiyoning deyarli barcha tumanlari, Movarounnahrning qulay imkoniyatlarga ega joylarda, jumladan Farg‘ona vodiysining tog‘li va tog‘ oldi tumanlarida, Markaziy Farg‘onada vujudga kelgan katta va kichik kо‘llar bо‘ylarida kо‘plab manzilgohlar topilgan. Olim О‘.Islomov bu hududda 1970-1980 yillarda keng miqyosda arxeologik tadqiqotlar olib bordi va Sо‘x yaqinida Obishir nomi bilan aholi о‘rtasida ma’lum bо‘lgan ungurlarda mezolit davri jamoalarining qarorgohlarini kashf etdi. Farg‘onada yana 100 dan ortiq mezolit davri yodgorliklari topildi. Mezolit davriga oid boshqa guruh yodgorliklari Toshkentning Sariqamish tumanida qadimgi Bо‘zsuv havzasida ham topildi. Bundan tashqari О‘zbekistoning Surxondaryo viloyati Ayritom, Kattaqо‘rg‘on, Zaranchuk-gut, Dukanxona, Eski Termiz, Podaxona, Oqtosh, Kо‘hitongning Machay soyi ustida kо‘targan qoya ostidagi g‘orda ham mezolit davriga oid arxeologik ma’lumotlar topib о‘rganildi.

1970-1971 yillarda Machay g‘orini tekshirgan olim О‘.Islomovning fikricha, ushbu yodgorlik mezolit davrining eng sо‘nggi bosqichi va ilk neolit davriga tegishlidir.

О‘rta Osiyo tarixida neolit davrining (yangi tosh asri) yuqori chegarasi miloddan avvalgi VII, quyi chegarasi V-III ming yilliklar bilan belgilanadi. Bu davr О‘rta Osiyoda uchta: Joytun, Kaltaminor va Hisor madaniyatlarining rivojlanishi bilan izohlanadi.

Joytun makoni Turkmanistonning Ashxobod shahridan 25 km. shimoldagi tepalikda joylashgan bо‘lib, bir necha uydan tashkil topgan. Har bir uyda 5-6 kishidan iborat oila yashagan. Joytun qishlog‘ida 30 ga yaqin uy bо‘lib, ularda 150-180 kishi istiqomat qilgan, degan farazlar bor. Joytunliklar miloddan avvalgi VI-V ming yilliklarda yashab, asosan dehqonchilik, chorvachilik, qisman esa ovchilik bilan shug‘ullanganlar. Ularda ona urug‘i hukm surib, xо‘jalikda ayollarning mavqei baland bо‘lgan.

Kaltaminor madaniyatiga oid makonlar Xorazmning sobiq Kaltaminor kanali О‘zanidagi manzilgohlardan iborat. Ular ovchi va baliqchilarning qadimgi yodgorligi sanalib, Jonbos - 4 nomini olgan. Bu yerda 120 nafargacha odam yashagan. Shuningdek, bu madaniyatga oid yodgorliklar quyi Zarafshon va Qashqadaryo ekanlaridagi Darvozaqir, Katta va Kichik Tuzkon, Qorong‘ishо‘r, Poykent makonlarini о‘z ichiga olgan.

Hisor madaniyatiga oid yodgorliklar О‘rta Osiyoning sharqiy hududlaridan, Hisor-Pomir tog‘larida topib о‘rganilgan bо‘lib, ularning umumiy soni 200 dan ziyod (Tutqovul, Soysayyod, Quyi Bulyon, Darai SHо‘r, Gaziyontepa va h.k.). Hisor madaniyatiga oid yodgorlikdar mil. av. V-III ming yilliklarga oid. Aholi sopol idishlar yasab, asosan chorvachilik, ovchilik va qisman termachilik bilan shug‘ullanganlar.

О‘rta Osiyoning janubiy viloyatlarida miloddan avvalgi VI-V ming yilliklarda neolit davri qabilalari dehqonchilikka о‘tadi. Bu ishlab chiqaruvchi xо‘jalikning qaror topganligidan dalolat beradi. Tabiiy sharoitning noqulayligi tufayli markaziy, shimoliy va sharqiy viloyatlardagi qabilalar ovchilik va baliqchilik bilan shug‘ullanishda davom etdilar hamda uzoq vaqt rivojlanishdan orqada qolgan. Neolit davri muhim kashfiyotlaridan biri kulolchilik, tikuvchilik va tо‘quvchilik bо‘ldi.

Neolit davri yodgorliklari Ashgabatdan 40 kmlar chamasi shimoli-g‘arbda joylashgan, turkmanlar Chaqmoqli deb atagan joy bо‘lib, “Chaqmoqli” – deb atalishining boisi shundaki, turkman chо‘ponlari bu joydan chaqmoqtosh terishar ekan. 1956-1957 yillarda arxeolog V.M.Masson bu yerda izlanishlar olib borgan. Bu joy fan olamiga “Joytun” madaniyati nomi bilan kirdi. Joytunni о‘rganish jarayonida uning atrof tumanlarida ham arxeologiyaga oid qidiruv ishlari yо‘lga qо‘yildi. Natijada Joytun madaniyatiga doir о‘nlab neolit jamoalarining qarorgohlari (Nayzatepa, Bami, CHо‘pontepa va boshqalar) ochildi. Bu yer aholisi dehqonchilik va chorvachilik bilan shug‘ullanganlar.

Akademik S.P.Tolstov tomonidan qadimgi Xorazmda, Amudaryoning quyi havzasida “Kaltaminor madaniyati” nomi bilan tarixga kirgan. Bu madaniyat Xorazm hududidagi Jonbosqal’a nomi bilan ma’lum bо‘lgan 4 ta makonni tekshirish orqali aniqlandi va о‘sha makon yaqinidagi joy nomi bilan Kaltaminor madaniyati nomini oldi. Bu miloddan avvalgi IV-III ming yillikda yashagan ovchilar va baliqchilar jamoasi madaniyatidir. Neolit davri madaniyati topilmalari Vatanimizning Zarafshon, Qashqadaryo vohalari va boshqa hududlarda ham mavjud.

**2. О‘rta Osiyoning eneolit, bronza va ilk temir davri manzilgohlari tarixiy geografiyasi**

Miloddan avvalgi III - ming yillikning oxirlariga kelib, Markaziy Osiyo xududida tosh davri tugadi, u о‘z о‘rnini eneolit va keyinchalik bronza asriga bо‘shatib berdi. Arxeologiyaga oid qazilma manbalarning guvohlik berishicha, ibtidoiy odam metall olamiga dastlab misni ixtiro qilish orqali kirgan. Odamlar misdan uncha katta bо‘lmagan pichoq, bigiz, igna, bolta, uzuk, munchoq, isirg‘alar tayyorlaganlar. Shuning uchun metallni qо‘llashning bu ilk davri *eneolit — mis-tosh* davri deb ataldi. Bu davrda dehqonchilik va chorvachilikda ham birmuncha malaka hosil qilingan, yashash uchun zarur bо‘lgan о‘simliklarni sun’iy о‘stirishga о‘ta boshlanganlar. Ba’zi ov qilingan hayvonlarni qо‘lda boqish odat tusiga kira borgan.

Sekin-asta mehnat qurollari takomillashtirilib, rudali metallar, mis, qalay, kumush, oltinni ixtiro qilganlar va ularni eritish, quyish, ulardan foydalanish yо‘llarini о‘rganganlar.

Tosh va bronza davrlari о‘rtasidagi davr mis-tosh (eneolit) deb ataladi. U miloddan avvalgi IV ming yillikning oxiri III ming yillikning boshlarini о‘z ichiga oladi. Bu davrda mis tez eruvchanligi va egiluvchanligi tufayli xо‘jalik hayotda ustunlik qila olmadi. Ishlab chiqarishda avvalgidek tosh qurollar asosiy bо‘lib qoldi. Shuning uchun ham bu davr mis tosh asri deb yuritiladi. О‘rta Osiyoning shimoli-sharq dashtlarida va Orol dengizi sohillarida ovchilik, baliqchilik va ilk chorvachilik xо‘jaliklari rivojlandi. Buxoro vohasidagi Lavlakon, Beshbuloq makonlari va Zamonbobo qabristonining pastki qatlamlari eneolit davriga oiddir.

Yuqori Zarafshonning Panjikent shahridan 15 km g‘arbda joylashgan Sarazm qishlog‘i xarobasi muhim arxeologik yodgorlikdir. U dehqonchilik qabilalarining О‘rta Osiyo shimoli-sharqiga yoyilganligidan dalolat berib, qadimgi dehqonchilik aholisining geografik chegaralarini ham kо‘rsatadi. Sarazm qishlog‘i xarobasi 90 gektar maydonda joylashgan 10 ta tepalikdan iborat.

Shimol tomonda Qoraqum chо‘li, janubi-g‘arbda Kopetdog‘ bilan chegaralangan Turkmaniston yerlari quruq va issiq iqlimli О‘lkadir. Joytun madaniyati asosida Anov I-II va Nomozgoh I-III davrlariga mansub eneolit zamoni madaniyati keng tarqalgan. Janubiy Turkmaniston hududida eneolit davriga oid kо‘plab makon-tepa topilgan. Ularning asosiy qismi Ashxobodga yaqin joyda va Geoksyur vohasida (quyi Murg‘ob va Tajan daryolari orasida) joylashgan. Geoksyur vohasi 8 ta qadimgi qishloqdan iborat. Olimlarning fikricha, vohada 4000-5000 kishi istiqomat qilgan. Eneolit davrida hayot kechirish uchun ancha keng hududlar о‘zlashtirilgan. Sо‘nggi eneolit davrida dehqonchilik bilan mashg‘ul bо‘lgan qabilalar quyi Murg‘obda ham tarqaladi. Murg‘ob vodiysida kanal-ariqlar qazib, suv chiqarish imkoni bо‘lgan joylarda sug‘orib ekiladigan dehqonchilikning turli shakllari vujudga keladi. Bu hududlarda ishlab chiqaruvchi kuchlar va ishlab chiqarish munosabatlari taraqqiyoti darajasi yuqori bо‘lgan. Sug‘orma dehqonchilik va chorvachilik xо‘jalikda muhim о‘rin tutgan. Eneolit davri odamning eng katta ishlab chiqarish g‘alabasi – irrigatsiya va sug‘orish texnikasi rivoj topgan davr bо‘ldi.

О‘rta Osiyoda bronza davri miloddan avvalgi III ming yillikdan I ming yillikning boshlarigacha bо‘lgan davrni о‘z ichiga oladi. Bronza mis va qalay aralashmasidan iborat bо‘lib, u misga qaraganda katta afzalliklarga ega. Ishlab chiqarishda bronzaning ishlatila boshlanishi bilan jamiyat taraqqiyotida *bronza davri* boshlangan. Insoniyat jamiyat taraqqiyotida xalq xо‘jaligi, texnika va madaniyat sohasidagi erishilgan yutuqlar ana shu davr bilan bog‘liqdir. Bu davrda dehqonchilik va chorvachilik О‘rta Osiyo xо‘jaligining asosiy sohalari bо‘lgan. Metalldan ishlangan qurollar qadimgi iqtisodiy va ijtimoiy taraqqiyotni tezlashtirgani bois О‘rta Osiyo chо‘llarida yashagan qabilalar boshqa aholidan ajralib chiqadi va asosan chorvachilik bilan mashg‘ul bо‘ladi. Chorvachilikning dehqonchilikdan ajralib chiqishi dastlabki mehnat taqsimotidir. Bu jarayon miloddan avvalgi II ming yillikda yuz berdi.

Janubiy Turkmanistonda bronza davriga oid madaniyat ikki bosqichga bо‘linadi. Bulardan birinchisi Nomozgoh IV-V ilk va rivojlangan bronza davri bо‘lib, miloddan avvalgi III ming yillikning о‘rtalari II ming yillikning birinchi yarimiga mansubdir. Yodgorliklari asosan g‘arbda Qizil Arvat shahridan boshlab, sharqda Tajan daryosi va quyi Murg‘ob bо‘ylarigacha tarqalgan. Ikkinchisi Nomozgoh VI sо‘nggi bronza davri bо‘lib, miloddan avvalgi II ming yillikning ikkinchi yarmiga oiddir. Uning yodgorliklari Kopetdog‘ atrofi va quyi Murg‘ob vohasida joylashgan. Sо‘nggi bronza davrida Janubiy Turkmanistonning turli hududlariga О‘rta Osiyoning shimoliy dashtlaridan kelib chiqqan chorvador qabilalar tarqalgan.

Surxondaryo, Zarafshon vohasi va Xorazmda ham bronza davri yodgorliklari topilgan. Surxondaryo issiq iqlimli о‘lka bо‘lib, shimol, shimoli-g‘arb va sharqda Hisor, Kо‘hitog‘, Bobotog‘, janubda Amudaryo bilan chegaralangan. Qadimgi sug‘orish yerlari tog‘ tizmalariga yaqin joylashgan. Bu hududdan Sopollitepa, Jarqо‘ton manzilgohlari topib о‘rganilgan.

Quyi Zarafshonning bronza davri yodgorliklari Zamonbobo kо‘li yaqinidan topilgan bо‘lib, Zamonbobo madaniyati nom bilan ataladi. Zamonboboliklar chaylasimon kulbalarda istiqomat qilib, dehqonchilik va xonaki chorvachilik bilan shug‘ullanganlar. Shuningdek, hunarmandchilikning turli tarmoqlari, xususan, kulolchilik, bronzani eritib, har xil ashyolar yasash va toshni ishlash texnikasi ancha rivojlangan.

Bronza davriga oid yana 50 dan ziyod yodgorliklar Xorazmdan topilgan bо‘lib, ular Tozabog‘yob madaniyati nomi bilan ataladi. Shuningdek, Xorazmdagi sо‘nggi bronza davriga oid yodgorliklar Amirobod madaniyati nomi bilan mashhur bо‘lib, miloddan avvalgi IX-VIII asrlarga oiddir.

О‘rta Osiyodan topilgan eng qadimgi buyumlar miloddan avvalgi IX-VIII asrlar oid bо‘lsa-da, ulardan kо‘pi miloddan avvalgi VII-VI asrlar bilan sanalashtirilgan. Miloddan avvalgi I ming yillikning boshlariga oid yodgorliklardan Janubiy Turkmanistonda 46 ta qadimiy qishloq xarobasi ma’lum, bunday xaroba Surxondaryoda 8 ta, Qashqadaryoda 7 ta topilgan. Quyi Murg‘obda Yoztepa, Arvalitepa, Kо‘hnatepa, Uchtepa, Surxondaryodagi Kuchuktepa, Bandixon I va Qiziltepa, Qashqadaryodagi Yerqо‘rg‘on, Chiroqchitepa va Sangirtepa ham shunday xarobalar sirasiga kiradi. Yodgorliklarning eng qadimgi madaniy qatlamlari temir asriga о‘tish davriga xosdir.

Miloddan avvalgi I ming yillikning boshlarida Farg‘ona vodiysida Chust madaniyati rivojlanadi. Namangan, Andijon va О‘sh (Qirg‘iziston) viloyatlarida kо‘plab qadimgi makonlar topib о‘rganilgan. Chust, Dalvarzin, Ashkoltepa, Boztepa, Chimboy va boshqalar shular jumlasidan.

Temir qurollarning keng tarqalishi mehnat unumdorligini oshirdi. Bu jarayon yanada rivoj topgan ishlab chiqarish usuliga о‘tilishiga zamin hozirladi. urug‘ jamoasi о‘rnini hududiy qо‘shnichilik jamoasi egallay boshladi.

**3. О‘rta Osiyoning qadimgi xalqlari va davlat birlashmalari**

О‘rta Osiyo hududida miloddan avvalgi VI-V asrlarda о‘lkamizda istiqomat qilgan yirik qabila uyushmalari bо‘lgan. Eng yirigi sak qabilalari bо‘lib, ular uchta qabilaviy birlashmadan tashkil topgan: xaumavarka saklari, tigraxauda saklari va tiayataradaraya saklari[[1]](#footnote-1).

Xaumavarka saklari asosan О‘rta Osiyoning shimoli-sharqiy qismida joylashgan bо‘lgan, Xaumavarka saklari Murg‘ob vodiysida, Amudaryoning yuqori oqimlarida, Oloy va Farg‘ona vodiylarida hamda Sharqiy Turkistonda yashagan deb taxmin qilinadi.

Yirik qabilalardan yana biri tigraxauda saklari (о‘tkir bosh kiyimli saklar) bо‘lgan. Antik davr tarixchilari tigraxauda saklarini massagetlar bilan ham teng lashtirganlar. Bu qabila birlashmasi miloddan avvalgi VI-V asrlarda G‘arbiy Osiyoning juda katta hududida: Amudaryoning quyi oqimlaridan hamda Sirdaryoning о‘rta va quyi oqimlaridan to Orol dengizining shimoligacha bо‘lgan bepoyon chо‘llarda kо‘chib yurganlar (sak-massagetlarning asosiy qismi dastavval Orol dengizining janubi-sharqida, Oks (Amudaryo) va Yaksart daryolarining oralig‘ida joylashgan bо‘lgan). Miloddan avvalgi IV-III asrlarda ularning hududi birmuncha keng ayib, Kaspiy dengizining janubi-sharqiy sohillaridan to Qozog‘istonning markaziy mintaqalarigacha bо‘lgan katta kengliklarda kо‘chib yurganlar. Antik davr muallifi Strabon о‘zidan oldingi tarixchilarning asarlaridan foydalanib: “Kaspiy dengizidan boshlab kо‘pchilik saklar dayl deb ataladi, bulardan sharqda yashovchi qabilalar massagetlar va saklar deb nomlangan, qolganlari esa umumiy nom bilan skiflar deb atalgan”, - deb yozgan. Strabon bu axborotida sak-massagetlarning hududi naqadar keng bо‘lganligi bilan bir vaqtda ularning jamoa hayotini ham tasvirlab, bir qancha qabilalar va qabila ittifoqlaridan yirik etnik uyushma tuzilganligini ham aniq kо‘rsatadi. О‘sha davrlarda massaget saklari yirik qabila uyushmasi bо‘lib, tarkibiga bir necha qabila uyushmalari, jumladan, dahlar, derbeklar, sakaruklar, apasiaklar, assiylar, augallar va boshqalar kirgan.

Tiayparadaraya (dengiz orqasida, dengizning narigi tomonida yashovchi) saklari ham qadimgi yirik qabila birlashmalaridan sanalgan. Bu saklarning kelib chiqishi asli Kaspiy dengizining shimolida, Ural tog‘oldi mintaqalarida yashovchi massaget qabilalaridan bо‘lishi ehtimoldan xoli yemas.

Saklar xо‘jaligida chorvachilik katta о‘rin tutgan. Bu qabilalar qoramol, mayda chorva hamda otlarni kо‘paytirganlar. Yillar davomida chorvadorlar yangi yem-xashak maydoni topish uchun harakat qilganlar, о‘troq hayot ular uchun muhim sanalmagan.

 Dashtlar, sahrolar va Amudaryo bо‘ylarida massaget qabilalari yashaganlar. Bu hududning Samarqand va Buxoroni о‘z ichiga olgan markaziy qismi tarixan Sug‘d nomini olgan, Amudaryo va Sirdaryoning quyi oqimidagi shimoliy qismi — Xorazm, janubiy qismi — Baxtar (Baqtriya), sharqiy qismi — Shosh va Farg‘ona deya nom olgan.

Aksariyat tadqiqotchilarning fikriga kо‘ra, bu yerlarda yirik aholi jamoalarining shakllanishi miloddan avvalgi III ming yillik boshlaridan miloddan avvalgi II va I ming yilliklar chegarasiga tо‘g‘ri keladi. О‘sha davrda sak-massagetlar yurtining “Katta Xorazm” deya atalgan yirik davlat birlashmasi yuzaga kelib, u Marv bilan Hirot viloyatlarini ham о‘z ichiga olgan, deb hisoblashadi tadqiqotchilar. Taxminan о‘sha vaqtlarda bu о‘lkaning janubi-sharqidagi qabilalar Sо‘g‘d va Pomiroldi viloyatlarini о‘z ichiga olgan qadimgi Baxtar podsholigiga birlashgan.

Biroq sо‘nggi paytlarda bu hududdagi davlat birlashmalari miloddan avvalgi 700 yillar atrofida shakllangan, degan fikrlar paydo bо‘ldi. Bu yer aholisi hayotiga oid ilk yozma xabarlar miloddan avvalgi 640 yillarga tо‘g‘ri keladi. Ossuriya yozma manbalarida bu sanada Amudaryoning sо‘l sohilida kо‘chmanchilik qilib yurgan saklarga oid xabar keltiriladi.

О‘sha davrlarda va undan ancha keyin ham Markaziy Osiyo aholisi vohalardagi о‘troq dehqonlar va kо‘chmanchi chorvadorlardan iborat bо‘lgan.

Ilk temir davrida muhim о‘rin egallagan Sug‘diyona о‘lkasi qadimgi manbalarda turlicha nom bilan, jumladan Sug‘da, Sug‘uda, Sug‘diyona nomlari ostida eslatib о‘tiladi. Avestoning Yasht kitobida tilga olingan “Gava”- Sug‘diyonaning eng qadimgi viloyati bо‘lgan bо‘lishi mumkin.

Hozirgi Qashqadaryo va Zarafshon vohalarini (Buxoro, Navoiy, Samar­qand, Qashqardaryo viloyatlari, Toji­kistonning Panjikent atroflari) о‘z ichiga oluvchi Qadimgi Sug‘diyona va Sug‘diylar haqida ilk yozma manba­larda ma’lumotlar deyarli kam. Avestoda viloyatlarning nomi ikki xilda kо‘rsatilgan – Gava Sug‘da va alohida Sug‘da. Gerodot ham о‘z asarida sug‘diylarni yoritgan: XVI satrap satrap о‘lkasi sifatida va forslarning qо‘shinlari safida jangchi – sо‘g‘diylarning о‘rnini kо‘rsatib berganda.

Yunon-rim tarixshunoslari asarlarida Sug‘diyonadagi viloyatlar, qal’alar – Nautaka, Ksenippa, Maroqanda, Bagi, Basileya – “podsho shahri”, Politemet-Zarafshon, “Oksiart, Sug‘d qoyasi” haqida qisqa ma’lumotlar bor.

Ilk temir davri Sug‘diyonada, alohida hududiy tartib guruhida bо‘lib markaz vazifasini bajargan bir necha manzilgohlar turlari mavjud edi. Bular – Daratepa, Konimex, Chordara; shaharlar – О‘zunqir, Yerqurg‘on, Xо‘ja Bо‘ston; bir necha viloyatlar markazini bajaruvchi shaharlar – Afrosiyob (Maroqanda) va Buxoro kabilardir.

 **Farg‘ona.** О‘rta Osiyoning Sharqida, Sirda­ryoning yuqori havzasida joy­lashgan qadimgi Farg‘ona antik davr о‘zbek davlatchiligi tarixida muhim ahami­yat­ga ega bо‘lgan edi. Farg‘ona haqida yunon-rim mualliflari ma’lu­mot­lar bermaydilar. Bu davlat haqida­gi yozma ma’lumotlar asosan Xitoy manbalarida – Chjan Syan ma’lumot­larida, Sima Syanning «Tarixiy xotira­lar», Ban Gunning «Birinchi xan sulolasi tarixi» asarlarida beriladi. Bu manbalarda ushbu davlat «Dayuan» yoki «Davan» nomi ostida eslatiladi. Farg‘ona sо‘zi Sug‘d manbalarida «Fragonik» shaklida yozilib «tog‘lar orasidagi vodiy, atrofi berk soylik» ma’nosini beradi. Xitoy manbalaridagi Dayyuan ham «tog‘lar orasidagi vodiy» ma’nosini beradi.

 Qadimgi Farg‘ona aholisi bronza davridayoq buloq suvlari birlashuvidan paydo bо‘lgan Qoradaryo tarmoqlari havzalarida о‘ziga xos sug‘orma dehqonchilik madaniyatini yaratadilar. Avvalo о‘troq dehqonchilik, keyinchalik ilk shaharsozlik va nihoyat ilk davlatchilikka asos bо‘lgan bu madaniyat fanda «Chust madaniyati» nomi bilan mashhur bо‘lib, qadimgi Farg‘onaning shimoli-sharqiy hududlaridan bu madaniyatga oid 80 dan ortiq yodgorliklar majmui aniqlanib о‘rganilgan. Ulardan ilk shahar madaniyati belgilari Dalvarzintepada (Andijon viloyati) va Buonamozorda (Namangan viloyati) aniqlangan. Undan tashqari Chust madaniyatini SHо‘rabashot va Eylaton madaniyatlari davom ettiradi.

Ilk temir va antik davrga kelib Farg‘onada mahalliy madaniyatlar an’analari asosida taraqqiy etayotgan qadimgi dehqonchilik madaniyatlari butun vodiyni qamrab oladi va aholining о‘troq hayot tarzi jamiyat iqtisodiy asosini tashkil etadi. Tadqiqotlar natijalariga kо‘ra, mil. av. III asrdan boshlab butun Farg‘ona vodiysida shaharsozlik madaniyati keng yoyiladi. Aynan mana shu davrda Farg‘ona vodiysi orqali о‘tgan Buyuk ipak yо‘li tarmoqlari bо‘ylab Axsikent, Marhamat, Kubo, Marg‘ilon, Bob (Pop) kabi kо‘hna shaharlar paydo bо‘ladi. Shuning uchun ham mil. av. II asrga oid Xitoy manbalari Farg‘onada 70 ta katta-kichik shaharlar borligi haqida ma’lumot beradi.

Sima Syanning “Tarixiy xotiralar» asarida Davanning ikkita poytaxti – Ershi va Yuchen bо‘lganligi haqida xabar beriladi. Bu shaharlarning joylashuvi masalasida olimlar orasida yagona fikr yо‘q. Ular О‘zgan, Mingtepa (Marhamat), Qо‘qon, Koson, Axsikent, О‘ratepa yoki Jizzax о‘rnida joylashtiriladi.

Mil. avv II asrdan boshlab Qashg‘ardan Davanga shimoliy yо‘ldan karvon yо‘li harakati boshlanadi. Bu yо‘ldan ipak va boshqa mahsulotlarning xalqaro tranzit savdosi amalga osha boshlaydi. Bu paytga kelib Davan aholisi kо‘paya boshlaydi va kо‘plab mustahkamlangan aholi manzilgohlari paydo bо‘ladi. Savdo yо‘lida Davan muhim ahamiyatga ega bо‘lib boradi. Mil. av. 125 yilda Davanga kelgan Xitoy elchisi Chjan Syan bu yerda qishloq va shaharlari obod, sug‘orma dehqonchilik va hunarmandchilik xо‘jaliklari yuksak rivojlangan, kuchli harbiy kuchlarga ega davlatni kо‘radi. Chjan Syan Davanning qishloq xо‘jaligi haqida ma’lumot berib, shunday yozadi: «О‘troq aholi yer haydaydi, g‘alla va sholi ekadi, ularda musallas navli uzum, juda kо‘plab yaxshi otlar bor. Davanning barcha joylarida о‘zum vinosi tayyorlaydilar. Boy xonadonlar uni katta miqdorda tayyorlaydi, bu ichimlik xumlarda bir necha о‘n yillarda ham bо‘zilmay saqlanadi». Shuningdek bu elchi, bu davlat aholisi juda xushmuomala, mehmondо‘st, kо‘ngli ochiq odamlar ekanligi haqida ma’lumot beradi.

Farg‘ona viloyatining tosh davri yodgorliklarini [1954 yil](https://uz.wikipedia.org/wiki/1954-yil) A.P.Okladnikov rahbarligidagi arxeologlar о‘rgangan. Vodiyning sharqiy qismidagi Qayroqqum, Xо‘jag‘or va Uchqо‘rg‘on makonlaridan mustye davriga oid tosh qurollar topildi. Vodiyning g‘arbiy qismidagi qadimgi tosh davri madaniyatiga oid manzilgohlar mustye davridagi Qal’acha, Jarqо‘ton va Qapchig‘ay tosh qurollar ishlash ustaxonalari topilib о‘rganildi. 1958 yil birinchi marta Markaziy Farg‘onadan [mezolit](https://uz.wikipedia.org/wiki/Mezolit) davriga oid mikrolit tosh qurollari topildi. Shuningdek, Markaziy Farg‘onadagi Uzunkо‘l va Tayloqkо‘l atroflaridan mezolit va [neolit](https://uz.wikipedia.org/wiki/Neolit) davrlariga oid 24 ta manzilgoh borligi aniqlandi (1965). Sо‘x vohasidagi 28 g‘or va ungurlar (Selungur, Eshma, Obishir, Sur, Bel, Zim, Ovikambar, Bog‘ishim va boshqalar) rо‘yhatga olindi. Obishir g‘orlaridagi madaniy qatlam yaxshi saqlangan.

**Qadimgi Xorazm.** О‘rta Osiyodagi yana bir yirik davlat uyushmasi qadimgi Xorazm davlati hisoblanadi. Avesto va yunon-rim tarixchilari ma’lumotlari bu munozaralarning asosini tashkil etadi. 1950-60 - yillaridan boshlab bugunga qadar olib borilgan arxeologik tadqiqotlar natijalari ham Xorazm davlatchiligi tarixi bо‘yicha boy materiallar berdi.

Xorazm mil. avv IV-III m.y. dayoq о‘rta Sharqning qadimgi sivilizatsiyalar olami bilan uzoq Shimolni bevosita bog‘lovchi xalqa rolini о‘tay boshlagan. Bronza davri Suvyorgan va Tozabog‘yob madaniyatlari qadimgi Xorazm yerlarini о‘zlashtirib bir-biri bilan qizg‘in aloqada bо‘lgan, Shimol va Janubdan ta’sir qabul qilib, yangi taraqqiyot bosqichiga kо‘tarilgan qabilalar madaniyati edi.

Ularning urug‘ jamoalari yarim yertо‘la uy -joylarda istiqomat qilib motiga dehqonchiligi va chorvachilik bilan shug‘ullanib, ibtidoiy ishlab chiqarish xо‘jaligi sari ilk qadam tashlaganlar. Ammo, ularning moddiy xо‘jalik taraqqiyoti darajasi О‘rta Osiyoning janubiy mintaqalari (Baqtriya, Marg‘iyona)dagi qabilalarga nisbatan ancha orqada edi.

Amirobod madaniyati (mil. avv IX-VIII asrlar) davrida Amudaryo quyi havzasida yashovchi aholi hali davlatchilikdan bexabar bо‘lib, irrigatsiya xususiyati ibtidoiy urug‘-qabilachilik an’analarini saqlab qolgan aholi jamiyatiga xos edi. О‘rta Osiyoning Janubiy mintaqalariga qaraganda Xorazm vohasi aholisi uzoq vaqt beqaror suv oqimi sharoitida, noqulay tabiat injiqliklari girdobida qolib kelgan. Qadimgi yozma manbalar ma’lumotlari va mavjud arxeologik yodgorliklarning qiyosiy tahliliga kо‘ra, Xorazmda davlatchilik ildizlarining paydo bо‘lishiga asos bо‘lgan ilk shaharsozlik madaniyati sohiblari-xorazmiylar kо‘chib kelgach tarkib topdi va rivojlandi.

“Xorazm” atamasining kelib chiqishi haqida kо‘plab fikrlar mavjud. “Katta Xorazm” muammosi Gerodotning “Tarix” asarida quyida­gicha ma’lumot beradi: “Osiyoda bir vodiy bor. Uning barcha tomoni tog‘ bilan о‘ralgan, tog‘ni esa beshta dara kesib turadi. Bir vaqtlar bu vodiy xorasmiylarga tegishli bо‘lib, xorasmiylar, parfiyaliklar, saranglar va tamaneylarga chegaradosh yerlarda joylashgan. Vodiyni о‘rab turgan tog‘dan Akes nomli yirik daryo boshlanadi”.

Gerodotdan sal oldinroq yashab о‘tgan Gekatey parfiyaliklarning sharqiy tomonida joylashgan “Xorasmiya”ni, “bir qismi tekisliklarda, bir qismi tog‘larda yashovchi xorazmliklarni” eslatib о‘tadi.

S.P.Tolstov va Y.G‘ulomovlar bu nazariyaga qarshi bо‘lib, xorazmliklar О‘rta Osiyoning janubidan kо‘chib kelmaganlar balki, Xorazm davlati Quyi Amudaryoda qadimgi zamonlardayoq vujudga kelgan deb xulosa qilganlar. Ammo bu davlatning chegaralari hozirgi Xorazm viloyati hududlaridan ancha keng bо‘lgan.

О‘rta Osiyoning tarixiy geografiyasi bilan shug‘ullanuvchi olim I.N.Xlopin “Katta Xorazm”ning yirik siyosiy birlashma sifatida Ahamoniylardan oldingi davrda mavjud bо‘lganligi va Akesning Tajan-Xerirud daryosi bilan bir ekanligi haqidagi fikrlarni asossiz deb hisoblaydi. Olimning ta’kidlashicha, “Ahamoniylardan oldingi davrda О‘rta Osiyo hududida xalqlarning xorazmiylar boshchiligida hech qanday ilk davlat birlashmalari yо‘q edi”. Shu bilan birga u Ahamoniylardan oldingi davrda О‘rta Osiyoning janubida, “bir necha uncha katta bо‘lmagan markazlar” mavjud bо‘lgan bо‘lishi mumkinligini e’tirof etadi.

О‘rta Osiyo janubidagi dehqonchilik madaniyati va ilk shaharlar bо‘yicha A.A.Asqarov Xorazmdagi qadimgi davlatchilik haqida о‘zining fikr-mulozalarini bildirib, vohasining qadimgi davri о‘ziga xos xususiyatlarga egaligi, bu hududiy kenglik Amudaryoning quyi havzasi hisoblanib, О‘rta Osiyoning bu yirik daryosi bir necha yuz yillar davomida yuqori oqimlardan quyiga unumdor loyqa oqizib kelib, janubiy Orol bо‘ylarida sug‘orma dehqonchilik madaniyatining rivojlanishi uchun zamin yaratgani bilan birga bu zamin eng qadimgi davrlarda ajdodlarimiz tomonidan о‘zlashtirilib, sug‘orma dehqonchilik madaniyatining Marg‘iyona va Baqtriya singari makoni bо‘la olmadi.

Arxeologik manbalarning ma’lumot berishicha, ilk temir davriga kelib Xorazm hududlarida paydo bо‘lgan Amirobod madaniyati davrida janubiy Xorazm aholisi Amudaryo quyi havzasining о‘zanlari bо‘ylab barpo etilgan keng va sayoz kanallar yordamida ziroatchilikka qulay joylarda dehqonchilik qila boshlaydilar hamda о‘troq hayot asta-sekin ularning turmush tarziga aylana boshlaydi. Ammo, Amudaryoning quyi havzalari, uning tо‘qayzor va qamishzor keng maydonlari, serunum yaylovlari chorvachilik xо‘jaligining taraqqiy etishi uchun juda qulay edi. Shuning uchun ham qadimgi Xorazmda Quyi Sirdaryo sak-chorvadorlarning Quyisoy madaniyati keng rivojlangan.

Yunon geografi Strabon xorazmiylarning ajdodlari massagetlarga borib taqalishi haqida ma’lumotlar beradi. S.P.Tolstovning fikricha, Xorazm tarixining massagetlargacha bо‘lgan davrida bu zaminda Suvyorgan va Tozabog‘yob mada­niyatlari aralashuvidan tarkib topgan. Ular milloddan avvalgi II ming yillikning sо‘nggi choragida qadimgi Xorazmning massaget nomi ostida yuritilgan kо‘chmanchi qabilalarining asosini tashkil etgan.

Arxeologik ma’lumotlar, yozma manbalar va ularni etnogeografik tahlillaridan xulosa chiqargan A.A.Asqarov, xorazmiylarning dastlabki vatani Baqtriyadan junubda, hozirgi Hirot vodiysida bо‘lganligini e’tirof etadi. Olimning ta’kidlashicha, Ahamoniy podsholari tazyiq о‘tkazish orqali sharqiy Eron qabilalaridan yiliga katta boj olish maqsadida Hilmend tog‘ daralaridan oqib chiqadigan soylarga tо‘g‘onlar qurdirib, suv yо‘llarini qadimgi Hilmend, hozirgi Hirot vodiysiga-xorazimiylar yurtiga burib yuborganlar. Natijada, vodiyda kо‘l hosil bо‘lib, xorasmiylar noilojlikdan vatanlarini tark etib, Amudaryoning quyi havzalariga kо‘chishga majbur bо‘lganlar. A.Asqarovning xulosasiga kо‘ra, Amudaryoning quyi havzalarida uzoq asrlar davomida Amu suvlari oqizib kelgan loyqa yotqiziqlari tufayli hosil bо‘lgan dehqonchilikka qо‘lay, tekis va unumdor yerlar hamda havza irmoqlari suvlaridan dehqonchilikda foydalanishning qо‘layligi, ziroatchilikda boy tajribaga ega bо‘lgan xorasmiy qabilalarining yangi joyga moslashishini tezlashtirgan.

Sо‘nggi bronza davrida ham qadimgi Xorazm xо‘jaligining muhim tarmoqlaridan biri chorvachilik xо‘jaligi edi. Bu davrga oid makonlardan juda kо‘plab turli hayvonlarning suyak qoldiqlari topib о‘rganilgan. Chorvachilik xо‘jali­gida ot asosiy о‘rinda bо‘lib ulardan yuk tashish va safarga chiqishda foydalanilgan. Ayrim manzilgohlardan ot anjomlarining topilishi shu jarayondan dalolat beradi. Bu о‘rinda ta’kidlash joizki, olimlar orasida massaget qabilalari totemlarida ot kulti markaziy о‘rinda turishi haqidagi fikrlar ham bor.

О‘troq dehqonchilik qabilalarining chorvachiligi uy chorvachiligi xususiyatiga ega edi. Tadqiqotlar natijalariga kо‘ra, mil. av. I ming yillikning boshlariga kelib Orol bо‘yidagi xо‘jaligi asosini dehqonchilik va chorvachilik tashkil etgan qabilalar о‘rtasida farqlar shakllana boshlaydi. Mil. av. VII-VI asrlarga kelib esa, ular madaniyati о‘rtasidagi farqlanish yaqqol kо‘zga tashlanadi.

Fikrimizcha, aynan mana shu davrdan boshlab, Sharqiy Orol bо‘yida yarim kо‘chmanchi chorvador xо‘jalik madaniy shakli ustunlik qilgan bо‘lsa, Amuda­ryoning janubiy о‘zanlarida esa yuqori darajadagi sun’iy sug‘orishga asoslangan о‘troq dehqonchilik xо‘jaliklarining ahamiyati ortib boradi.

Mil. av. I ming yillikning ikkinchi choragiga kelib Orol bо‘yida hunarmandchilik ajralib chiqishining dastlabki belgilari kо‘zatiladi. Ortiqcha mahsulotning kо‘payishi esa mulkiy va ijtimoiy tabaqalanish uchun imkoniyatlar yaratadi.

Mil. av. I ming yillikning о‘rtalariga kelib qadimgi Xorazm hududlarida sug‘orma dehqonchilikning taraqqiy etishi va ishlab chiqaruvchi kuchlarning rivoj­lani­shi natijasida ibtidoiy jamoa munosabatlari о‘rniga davlatchilik tizimi shakllana boshlaydi. Ushbu tizimning shakllanishida qadimgi shaharlarning ahamiyati nihoyatda katta bо‘ldi. Tadqiqotlar natijalariga kо‘ra, qadimgi Xorazm shaharlarining rejaviy uslublari – ichki va tashqi tuzilishi, himoya inshootlari, tabiiy joylashuvi nuqtai nazaridan kо‘p hollarda bir-biri bilan о‘xshashlik topadi.

Tadqiqotchilar tomonidan e’tirof etilgan Xorazmning eng qadimgi shahar-qal’alaridan biri bо‘lgan Kо‘zaliqirning quyi madaniy qatlamlarini S.P.Tolstov mil. av. VII-VI asrlar bilan, V. Masson esa mil. av. V-IV asrlar boshlari bilan belgi­la­gan edi. Sо‘ngi tadqiqotlarda esa Kо‘zaliqirda hayot butun mil.avv VI va V asrning birinchi yarmida mavjud bulgan degan xulosalar ustunlik qilmoqda.

Kо‘zaliqir kо‘hna shahri ilgari taxmin qilinganidek, “Katta xorazm” davlatining poytaxti emas, balki, yangi tadqiqotlarga kо‘ra, mil av. VI asrda Chirmanyob dehqonchilik markazini hosil qilgan kichik voxaning bosh shahri sifatida ushbu hududlarning siyosiy-ma’muriy va diniy markazi vazifasini о‘tagan. Fanda Xorazm sivilizatsiyasi va shaharsozlik madaniyati aynan Kо‘zaliqirdan boshlangan, degan xulosa ustunlik qilar edi. Ammo, sо‘nggi yillardagi tadqiqotlar vohaning boshlanish qismida joylashgan Xazorasp shahri ham Kо‘zaliqirga zamondosh yodgorlik deb hisoblashgan asos bо‘lmoqda. Xususan, Xazorasp yaqinida mil. av. VI asrga oid sopol ishlab chiqarish markazi Xumbо‘ztepaning mavjudligi kо‘hna shaharning qadimiyligidan dalolat beradi.

Kо‘zaliqir qadimgi Xorazmdagi dastlabki tuzilishi ancha aniq bо‘lgan, himoya devorlari bilan о‘rab olinib diniy-topinish xususiyatiga ega bо‘lgan me’moriy yodgorlikni о‘zida aks ettiradi. Uning atroflaridagi keng maydon, aftidan keyingi qurilishlarga mо‘ljallangan bо‘lishi mumkin. Ta’kidlash joizki, mil. avv. VI-V asrlarga kelib О‘rta Osiyo shaharsozlik madaniyatida ibodatxonalar qurilishi muhim bо‘lib, asosiy omillardan biri hisoblanadi. Kо‘zaliqir О‘rta Osiyoning boshqa shaharlari kabi vohaning mustahkamlangan harbiy-siyosiy va ma’muriy markazi hisoblanib, rivojlangan sug‘orma dehqonchilik bilan ta’minlangan edi.

Kо‘zaliqir haqida yanada batafsilroq tо‘xtaladigan bо‘lsak, ushbu yodgorlikda о‘tgan asrning о‘rtalaridan boshlab S.P.Tolstov rahbarligidagi Xorazm ekspedisiyasi kо‘plab tadqiqot ishlari olib borgan. Orolbо‘yi vohasidagi qadimgi Chirmanyob kanalining birining yaqinida joylashgan ushbu yodgorlik topilmalari mil. av. VII asrdan V-IV asrlargacha sanalangan. Qadimgi Xorazm tadqiqotchilari “kо‘hna shahar” va “qal’a” deb ta’riflagan ushbu yodgorlikdagi turar joylar asosan paxsa va xom g‘ishtdan qad kо‘targan. Tadqiqotlar natijalariga kо‘ra, qal’a ikkita qurilish davrini boshdan о‘tkazgan. Mil. av. VI-V asrlarga oid pastki qatlamlardagi g‘isht­larning о‘lchamlari mil. av. V-IV asrlarga oid yuqori qatlam g‘ishtlaridan farqlana­di. Undan tashqari sopollarning xususiyati va bronza о‘q uchlarining yasalishida ham ayrim farqlarni kо‘zatish mumkin.

Kо‘zaliqir tadqiqotchilar tomonidan Ahamoniylargacha bо‘lgan davr bilan sanalanishiga qaraganda Orolbо‘yi hududlarida paydo bо‘lgan birinchi shahar bо‘lishi mumkin. О‘rta Osiyo о‘troq aholi vohalarining Ahamoniylar davlati tarkibiga kiritilishi bilan hududlarning ichki siyosati satrapliklar markazlarida jamlangan edi. Satrapliklar markazlari mustamlakachilik va boshqaruvning asosi bо‘lib, bu о‘rinda urbanistik markazlarning mudofaasi alohida ahamiyatga ega bо‘lib boradi.

Fanda ma’lum bо‘lgan “Katta Xorazm” masalasi bugungi kunda о‘z yechimini topgan deb bо‘lmaydi.

Yuqorida eslatib о‘tganimizdek, Ahamoniylargacha mavjud bо‘lgan Xorazm davlatining poytaxti masalasi fanda aniq yechimini topmagan. X.Matyakubovning tadqiqotida Aqchaxonqal’a qadimgi Xorazm davlatining poytaxti bо‘lishi mumkinligi haqidagi ilk fikrlar aytildi. Sо‘nggi tadqiqotlarga kо‘ra, ushbu kо‘hna shaharda saroy marosimlari va diniy e’tiqodlar bilan bog‘liq devoriy rasmlarning qayd etilishi, ular orasida shohona kiyimda boshiga toj kiygan hukmdor suratining mavjudligi, shoh boshiga ilohiy qush (Humo) qо‘nib turganligi Aqchaxonqal’a qadimgi Xorazm davlatining poytaxt shahri ekanligining ramziy belgisi sifatida e’tirof etildi.

Fikrimizcha, Xorazm qadimgi shahar madaniyati va davlatchiligining shakllanishi­da butun О‘rta Osiyo hududlarida bо‘lgani kabi tashqi ta’sir va madaniy aloqalarni inkor etmagan holda, bu hududlarda о‘troq dehqonchilikka о‘tish, sug‘o­rish tartibining shakllanishi, о‘troq aholi xо‘jaliklarining taraqqiy etishi keyingi davrlardagi davlatchilik an’analari shakllanishi uchun asos bо‘lganligini ta’kidlash maqsadga muvofiqdir. Shuningdek, butun О‘rta Osiyo mintaqasida bо‘lgani kabi qadimgi Xorazm shahar madaniyati va davlatchiligi asoslari hisoblangan ilg‘or xо‘jalik tizimi yuritish, sug‘orish tarmoqlarini saqlash va rivojlantirish, hunar­mandchilik va savdo-sotiq kabilar – о‘zaro tarixiy-madaniy aloqalar bilan bog‘liq edi. Bu jarayonlar ayniqsa, mil. av. VI-V asrlarda ancha taraqqiy etgan bо‘lib, bu holat Xorazm davlatchiligining о‘ziga xos xususiyatlarida ham namoyon bо‘ladi.

Xulosa qilib aytadigan bо‘lsak, mil. av. V-IV asrlarda Xorazm va unga qо‘shni bо‘lgan hududlarni urbanizatsiya jarayonlari qamrab olgan edi. Natijada bu hududlarda tarixiy-madaniy dehqonchilik vohalari paydo bо‘ladi va ular ilk davlatchilikning asosi edi. Mil. av. VI asrdan boshlab esa hozirgi Xorazm vohasida davlatchilik shakllanib u qadimgi Sharq sivilizatsiyasi markazlaridan birga aylanib bordi.

**4. Ahamoniylar hukmronligi va Aleksandr Makedonskiy yurishlari davrida О‘rta Osiyo tarixiy geografiyasi**

Miloddan avvalgi VII asrning birinchi choragida Eronning g‘arbida Midiya podsholigi yuzaga keldi. Bu davlat yuksak qudratga erishgan davrda, Yа’ni miloddan avvalgi VI asr boshida uning sharqiy hududlari Markaziy Osiyoning g‘arbiy sarhadlariga, Amudaryoning sо‘l sohiliga tutashdi. О‘sha davrda Eronning markaziy, sharqiy va janubiy qismlarida yashagan eroniy tilda sо‘zlashuvchi qabilalar ham midiyaliklarga tobe’ bо‘lib qolgandi.

Miloddan avvalgi 558 yili Eron janubidagi Fors viloyatida Ahamoniylar sulolasidan Kurush (Kir II) (miloddan avvalgi 558—529 yillar) podshohlikka kо‘tarildi. Miloddan avvalgi 552 yili u eng sо‘nggi Midiya podshohi Astiagga qarshi qо‘zg‘alon kо‘tardi va uch yillik kurashdan keyin uni taxtdan tushirdi.

Miloddan avvalgi 550 yili Kir II Ahamoniylar saltanatini mustaqillikka erishtirganidan sо‘ng bosqinchilik yurishlari bilan sharqqa intildi.

Miloddan avvalgi VI asrning О‘rtalariga kelib, Kir II О‘rta Osiyo hududidagi davlat va Viloyatlarni (Baqtriya, Xorazm, Sо‘g‘diyona, Marg‘iyona va boshqalar)ni bosib olishga tayyorgarlik kо‘ra boshlaydi. Qadimgi dunyo muallifi Gerodot, Ksenofont ma’lumotlariga kо‘ra, miloddan avvalgi 545-539 yillarda Kir II Sharqiy Eron viloyatlari va О‘rta Osiyodagi Xorazm, Baqtriya va sak qabilalarini о‘ziga bо‘ysundiradi. Kir II ikkinchi yurishi mahalliy aholining qattiq qarshiligiga uchragan va kо‘chmanchi massagetlar tomonidan tor-mor etilgan. Massagetlarga Tо‘maris boshchilik qilgan. Jangda Kir II miloddan avvalgi 530 yili halok bо‘lgan.

Chamasi, Markaziy Osiyo davlatlari keyinchalik forslar ustidan qozongan g‘alabalaridan foydalana olmaganlar, chunki yozma manbalarning ma’lumot berishicha, bu hududning Partav, Marg‘iyona, Baxtar, Xorazm va Sug‘d kabi qismlari qariyb ikki asr mobaynida Ahamoniylar saltanati tarkibida bо‘lgan. Markaziy Osiyo xalqlari Ahamoniylar davlati tarkibiga kirganidan sо‘ng shu davlatdagi bobilliklar, suryoniylar, misrliklar, kavkazliklar, kichik osiyoliklar va boshqa xalqlar bilan madaniy muloqotda bо‘lib, boshqa xalqlar kabi ular ham Ahamoniylar davlatining iqtisodiyoti, madaniyati va harbiy qudratiga о‘z hissalarini qо‘shdilar.

Miloddan avvalgi 522 yil Doro I Ahamoniylar taxtiga о‘tirdi. U taxtga о‘tirishi bilanoq bosib olingan kо‘pgina viloyatlarda qо‘zg‘alonlar kо‘tariladi. 522 yil oxirida Marg‘iyonada kо‘tarilgan Frada qо‘zg‘aloni Baqtriya satrapi Dodarmish tomonidan ayovsiz bostirildi. Mil. av. 519-518 yillar saklar Skunxa boshchiligida qо‘zg‘alon kо‘taradi. Lekin bu qо‘zg‘alon ham bostiriladi. Doro I ning saklarga qarshi yurishi muvaffaqiyatsiz tugaydi. Bosib olingan mamlakatlarni itoatda tutmoq uchun ahamoniylar butun davlatni alohida viloyat - satrapliklarga bо‘ladilar. Bu sо‘z forscha “xshatra”- “viloyat” sо‘zidan kelib chiqqan.

Viloyat boshlig‘i – satrapga cheklanmagan hokimiyat berilgan edi. Satraplarning kо‘pchiligi ahamoniylar sulolasi vakillari edilar. Har bir satrap о‘z viloyatining lashkarboshisi ham edi. U faqat shohga bо‘ysunardi. Barcha qо‘shinlarga shoh qо‘mondonlik qilgan.

О‘rta Osiyoning bosib olingan viloyatlari uch satraplikka bо‘lingan. Ular baqtriyaliklar, egllar, saklar, kaspiylar, parfiyaliklar, sо‘g‘diylar va xorazmliklarining yerlari bо‘lgan. Har bir satraplik yillik xiroj tо‘lagan. Bundan tashqari qaram xalqlar saroy va haramlar qurilishiga ham safarbar etilgan. Xirojni kumush bilan, chorvadorlar chorva bilan, hunarmandlar о‘z mahsuloti bilan, kiyim, teri bilan tо‘laganlar.

Ahamoniylar Markaziy Osiyoni tо‘liq bо‘ysundira olmadilar. Xorazm miloddan avvalgi IV asr boshlaridayoq mustaqillikka erishdi. Biroq bu vaqtga kelib g‘arbda yunon-makedon birlashmasidan iborat kuchli dushman paydo bо‘ldi. Qolaversa, Ahamoniylar saltanati miloddan avvalgi IV asr о‘rtalarida bо‘lib о‘tgan taxt uchun kurash va xalq qо‘zg‘alonlari natijasida harbiy jihatdan ham, iqtisodiy jihatdan ham ancha zaiflashib qolgan edi.

Shu davrda Makedoniya podshohi Filipp II 359—336 yillarda yunonlar davlatida birlashtirish uchun kurash olib boradi va Afrika bilan Spartani bо‘ysundiradi, natijada uning davlati kuchayadi. Yunoniston va Makedoniyani batamom birlashtirganidan sо‘ng miloddan avvalgi 337 yili Eronga qarshi urush boshladi. Keyingi yili u Kichik Osiyoda forslar bilan bо‘lgan jangda halok bо‘ladi. Taxtga uning yigirma yashar о‘g‘li Aleksandr о‘tiradi.

Otasidan ham shafqatsizroq bо‘lgan Aleksandr ichki va tashqi dushmanlar bilan keskin kurash olib bordi. Yunonistondagi qо‘zg‘alonni tezda bostirib, forslarga qarshi urush boshladi. Granik daryosi bо‘yida (miloddan avvalgi 334 yil mayda), Issa shahrida (miloddan avvalgi 333 yil kuzida) va Gavgamelda (miloddan avvalgi 331 yil oktabrida) erishgan qat’iy g‘alabalaridan sо‘ng Aleksandr Ahamoniylar mamlakatining g‘arbi, markazi va janubi-g‘arbini qо‘lga kiritib, sharq tomon yurdi. Eronning eng sо‘nggi Ahamoniy shahanshohi Doro III miloddan avvalgi 331 yili о‘zining yaqin kishilari tomonidan uyushtirilgan fitna natijasida о‘ldirildi.

Miloddan avvalgi 330 yildayoq Aleksandr Bess boshchiligidagi fors askarlarining qolgan-qutganlarini ta’qib etib, Amudaryoning о‘ng sohiliga о‘tdi. Shu payt kurash maydoniga zulmga qarshi xalq harakatiga boshchilik qilgan yosh sug‘d lashkarboshisi Spitamen chiqib, miloddan avvalgi 329—327 yillarda xorijiy bosqinchilarga qarshi qahramonona kurashdi. Samarqand, Navtak, Kiropol (Xо‘jand ) va Balxning о‘troq aholisi bilan birga Sirdaryo sharqidagi kо‘chmanchilar ham makedoniyaliklarga qarshi kurashda ishtirok etdilar. Spitamen ozodlik uchun kurashda qahramonlarcha halok bо‘ldi. Aleksandr katta qon tо‘kish evaziga xalq qо‘zg‘alonini vaqtincha bostirishga muvaffaq bо‘ldi.

 Aleksandr miloddan avvalgi 336 yildan 324 yilgacha bо‘lgan qisqa muddat ichida Sirdaryo va Hind daryolari bо‘yidan to Adriatika dengizi va Liviyagacha bо‘lgan hududni о‘z ichiga olgan ulkan saltanatni barpo qildi.

 Shunisi diqqatga sazovorki, Xorazm Aleksandr davlati tarkibiga kirmagan. Holbuki, Aleksandr miloddan avvalgi 329—328 yil qishida Balxda qishlaganida xorazmlik Farasman о‘z qо‘shinlari bilan uning huzuriga kelib, Kavkazdagi kolxlar va amazonlarga qarshi ittifoq taklif qilgan edi. Aleksandr xorazmlikning bu maslahatidan keyinchalik foydalanajagini aytib, unga ketishga ijozat beradi. Xorazmlik Farasmanning ittifoq haqidagi taklifi amalga oshgan yoki oshmagani tarixda ma’lum emas. Lekin shunisi ajablanarliki, miloddan avvalgi III—II asrlarda Kolxidaning (g‘arbiy) bir necha podshosi Farasman nomi bilan atalgan.

 Shuningdek, Farg‘ona vodiysini Aleksandr davlati tarkibiga kirganligi haqida ham ma’lumot yо‘q.

**5. Miloddan avvalgi IV asr oxiri-milodiy IV asrning boshlarida О‘rta Osiyoning siyosiy va iqtisodiy geografiyasi**

Miloddan avvalgi 323 yilda Aleksandr vafot etganidan sо‘ng uning lashkarboshilari va safdoshlari orasida saltanat uchun kurash boshlandi va makedoniyalik mahallliy zodagonlar О‘rta Osiyo xalqlarining siyosiy birligini yо‘qotish maqsadida mamlakatni mayda bо‘laklarga bо‘lib tashlaydilar. Miloddan avvalgi 312 yili Bobilda Aleksandrning yaqin dо‘sti va iste’dodli lashkarboshisi Salavk Nikatorga Bobil (Mesopotamiya) va uning sharqidagi mamlakatlar topshiriladi. Oradan kо‘p vaqt о‘tmay, u о‘zi hukmronlik qilayotgan mamlakatlarning chegaralarini keng aytirib, Sirdaryo va Hind daryosi naryog‘idagi yerlarni ham egallaydi, shu tariqa salavkiylar sulolasini boshlab beradi. Salavkiylar saltanati shakllandi, 64 yilgacha hukm surdi, ammo Markaziy Osiyoning ikki ulug‘ daryosi oralig‘i bu saltanat tarkibiga miloddan avvalgi III asr о‘rtasigacha kirmadi.

Miloddan avvalgi 250 yilga yaqin Salavkiylar saltanatining sharqida, Markaziy Osiyo hududida ikkita mustaqil davlat: Arshakiylar sulolasi boshqargan va poytaxti Nisa (hozirgi Ashxobod) bо‘lgan Partav (Parfiya) davlati, poytaxti Baxtar (Balx) bо‘lgan Yunon-Baxtar (Grek-Baktriya) podsholigi shakllandi.

Yunon-Baxtar podsholigi yuksak rivojlangan davrda hozirgi О‘zbekiston (Xorazm va Farg‘onadan tashqari), Tojikiston, Afg‘oniston va Pokiston yerlarini о‘z tasarrufiga olgan. Madaniyat nuqtai nazaridan Yunon-Baxtar podsholigi nodir hodisa bо‘lib, unda yunon yozuvi va tili tarqalgan edi.

Miloddan avvalgi II asr о‘rtalarida Yunon-Baqtriya davlati sharqdan kelgan kо‘chmanchi yueji qabilalar zarbasidan quladi. (Yunon manbalarining yozishicha, bu davlatga turli qabilalar tomonidan barham berilgan. Xitoy manbalarida esa Yunon-Baqtriya podsholigini faqatgina yuechji qabilalari istilo qilgan deb yozilgan.)

Markaziy Osiyoning qadimgi tarixida Kangxa davlati muhim о‘rin tutadi. Bu davlat miloddan avvalgi II—I asrlarda hukm surgan bо‘lib, Kesh Viloyatini ham о‘z ichiga olgan. Xitoy manbalarida bu davlatning nomi Kangyuy deb atalgan. “Avesto”da va qadimgi hind dostoni «Mahobhorat»da Markaziy Osiyoda yashagan “qanqa» elati eslatilgan. Firdavsiyning “Shohnoma”sida Turon shohi Afrosiyobning qal’asi Kangdez tilga olingan. Bu manbalarning hammasida u davlat Amudaryodan shimolda joylashganligi ta’kidlangan.

**Qang‘ davlati.** Kangyuy davlati kushonlar davridan avval hukm surgan. Ammo “kang”, “qang» nomi bilan Sirdaryoning quyi oqimida о‘rta asrlarda ham mavjud bо‘lgan. Sirdaryoning quyi oqimi va Orol bо‘ylarida kо‘chmanchilik qilgan о‘g‘uz, qipchoq, qang‘li qabilalarining nomi о‘sha qang‘larga borib taqaladi.

Qadimgi Xitoy manbalarida qang‘arlarda davlat bо‘lganligi tо‘g‘risidagi ma’lumotlar miloddan avvalgi III asr oxiri va II asr boshlariga tо‘g‘ri keladi. Tarixchi olim K.Shoniyozovning fikricha: “Qang‘ davlati solnomalarda aytilgan davrdan ancha oldinroq mavjud bо‘lgan... Sо‘zsiz, Qang‘ davlati О‘rta Osiyoga bostirib kelgan makedokiyalik Iskandar qо‘shinlari bilan yunon-makedoniyaliklardan tashkil topgan Salavkiylar sulolasi (miloddan avvalgi 312—250 yy.) bilan uzluksiz olib borilgan kurashlar natijasida taxminan miloddan avvalgi III asr boshida vujudga kelgan”[[2]](#footnote-2)2.

Qang‘ Xitoy manbalarida Kangkia shaklida ifodalanib u Farg‘onaning (Davan, Dayyuan) shimoli-g‘arbida joylashgan, nisbatan qadimiyroq davlat edi, deb yoziladi. Kangkia atamasi ilk bor davlat nomi sifatida Sima Szyan о‘zining, “Shi Ji” (“Tarixiy yilnomlar”) asarida tilga olinadi.

Qang‘ davlatining dastlabki hududi qadimgi Choch (Toshkent) vohasi, Talos vodiysi va Chu daryosining quyi oqimida joylashgan. Qang‘ yabg‘ularining yozgi qarorgohi Qorakо‘l (Issiqkо‘l)da Beshqoq degan yaylovda (hozirgi Bishkek yaqinida), qishki qarorgohi esa Ohangaron vodiysida Bitan xitoycha Bityan deb atalgan joyda bо‘lgan. Miloddan avvalgi 138-yilda Chochda bо‘lgan Xitoy elchisi Chjan Syanning yozishicha, qang‘arlarning yozgi va qishki qarorgohlari oralig‘i tuyada yoki otda yetti kunlik yо‘l bо‘lgan.

Qang‘ yurtlari sharqda Davan (Farg‘ona), shimoli-sharqda usun (uyg‘ur) va yuechji (toxar) qabilalarining yerlari, shimoli-g‘arbda Sirisu daryosi, g‘arbda Yaksart (Sirdaryo)ning quyi oqimi va Xvarzm kо‘li (Orol)ning sharqiy qirg‘oqlari bilan chegaralangan.

Miloddan avvalgi II-I va miloddiy I-II asrlarda Qang‘ davlati nihoyatda keng ayib, qator о‘troq viloyatlar, Choch, Kesh, Sо‘g‘d, Buxoro va Xorazm hokimlarini bо‘ysundiradi va yirik davlat birlashmasiga aylanadi. Mamlakat bir qancha el, yurt va о‘troq dehqonchilik viloyatlariga bо‘lingan. Davlatni xoqon boshqargan. Xoqonlik vorisiy bо‘lib, otadan о‘g‘ilga meros tariqasida о‘tgan. Davlat boshqaruvida qabila oqsoqollari va harbiy sarkardalardan iborat Oliy kengash muhim о‘ringa ega bо‘lgan. El va yurtlar esa, odatda xoqon urug‘iga mansub qavm-qarindoshlardan, yirik urug‘ yoki qabila boshliqlaridan tayinlangan “Jabgu”lar tomonidan boshqarilgan. Qang‘ davlatiga tobe viloyatlar mahalliy hokimlar qо‘lida bо‘lib, ular xoqonlikka muttasil boj tо‘lab turgan. Qang‘ davlati Xitoy, Kushon, Parfiya, Rim va Kavkazorti mamlakatlari qatorida ular bilan savdo-sotiq va madaniy aloqada bо‘lgan.

Qang‘arlar ayniqsa yaqin qо‘shnilari Yuechji, Toxar, Xunnu qabilalari hamda vodiyliklar bilan bevosita aloqada bо‘lganlar.

Xullas, miloddan avvalgi III asrda Sirdaryo havzasining о‘rta qismida qadimgi Choch vohasida tashkil topgan Qang‘ davlati to miloddiy V asrning о‘rtalarigacha yetti yuz yil hukm surgan. Biroq miloddiy III asrdan boshlab tobora kuch olgan xalqlararo migratsion jarayonlar oqibatida sodir bо‘lgan о‘zaro tо‘qnashuvlar va shiddatli jangu jadallar natijasida zaiflashib, V asrning ikkinchi yarimida parchalanib ketdi.

Kangkia davlatining markazi xitoy manbalarida Bityan (Beytyan) shahri bо‘lib, u Iosha daryosi (Sirdaryo) bо‘yida joylashgan deb kо‘rsatilgan[[3]](#footnote-3). Ushbu atama xitoy tilida Piediyen deb talaffuz etilgan. Mazkur davlatning qishki markazi Sirdaryo bо‘yida joylashgan Leyueni viloyati bо‘lgan. Yozgi poytaxti Xitoyning markazi Chanandan 9140 li (4600 km. ga yaqin), qishki poytaxti – 12300 li (6150 km. ga yaqin) bо‘lgan. Bu vaqtda Kangkia aholisi 80-90 ming kishini tashkil etgan. Miloddan avvalgi I asrda ushbu raqam 600 ming kishiga etgan.[[4]](#footnote-4) Qang‘ toponimi qadimgi toxarlar tilida “qang‘” – “tosh” ma’nosini anglatadi.

Qang‘ davlatining chegarasi manbalarda aniq kо‘rsatilmagan. Lekin K.Shoniyozovning ma’lumotiga qaraganda qang‘lilar sharqda Farg‘ona vodiysi, shimoli-sharqda usunlar, shimoli-g‘arbda Sarisu daryosi va g‘arbda Sirdaryoning о‘rta oqimi bilan chegaradosh bо‘lgan. Bu chegarada qang‘arlarga qarashli bir necha viloyat va ularga tobe bо‘lgan qabilalar joylashgan. A.Xо‘jayev esa Qozog‘istonning janubi va Sirdaryoning о‘rt va quyi oqimi atroflarini qamrab olgan deb taxmin qiladi. “Xan sulolasi tarixi”da keltirilgan ma’lumotga kо‘ra, Kangkia davlati ayni zamonda Turkistondagi eng yirik davlatlardan biri bо‘lib, uning aholisi 120 ming oiladan yoki 600 ming kishidan iborat bо‘lgan. An’anaga kо‘ra, har bir oiladan bir erkak lashkarlikka olinganligi sababli ushbu davlatning qо‘shini ham 120 ming kishidan iborat bо‘lgan.[[5]](#footnote-5)

Qang‘ davlati yetti asr yashadi. Miloddiy V asri о‘rtalariga kelib, Qang‘ davlatining yemirilishi bilan uning tarkibidagi elat va qabilalar ham tarqalib ketdi, о‘rnida yangi siyosiy uyushmalar va etnik birliklar qaror topdi.

Sirdaryoning quyi va о‘rta oqimlarini ham Qang‘ deb atashgan ehtimol. Agar turkiy va tungus-manjur tillarida saqlanib qolgan “qang‘” sо‘zini qadimgi hind-Yevropa tillarida “daryo” yoki “suv”ni ifodalaganini tan olganimizda Sirdaryo (Qang‘) nomining ma’nosi ham “daryo”, “suv” bо‘lganligi ehtimolga yaqin. Qang‘ar qabilasining nomi bu azim daryo bilan uzViy bog‘liq bо‘lgan. Etnonimning (qang‘ar, qangaras, xangakishi, qang‘li) oxirgi bо‘g‘ini — “ar”, “er” (qang‘ erlari, odamlari), kishi (qang‘ kishilar),”li” (qang‘li) ham bu xalqning Sirdaryoning о‘rta asrlardagi nomi bilan yaqinligidan dalolat beradi. Boshqacha qilib aytganda, Qang‘ — daryo nomi bо‘lsa, “ar”, “kishi”, “li” ma’lum bir xalqning shu daryo bо‘ylarida yashab kelganidan dalolat beradi”[[6]](#footnote-6)3.

Qang‘ga tobe Viloyatlar jumlasiga qadimgi Xorazm, Sо‘g‘d hududlari va Orololdi tumanlari (alan va yan qabilalari) kirgan. Tarixchi K.Shoniyozov bergan ma’lumotlarga qaraganda Kang‘ davlatning ikkita markazi bо‘lgan. Ulardan biri, Qanqa (Qang‘diz) bulib, u Toshkent vohasida, Sirdaryoga yaqin yerda joylatgan. Bu shahar miloddan avvalgi III asrda bunyod etilgan bо‘lib, u Qang‘ podsholarining doimiy qarorgohi bо‘lgan. Aris daryosining quyi oqimida joylashgan О‘tror (Tarband) esa Qang‘ davlati hoqonlarining yozgi qarorgohi bо‘lgan.

Qang‘arlar Qashg‘ar va Yorkent viloyatlariga ham harbiy madad yuborib turganlar. Shuni ham aytib о‘tish kerakki, Qashg‘ar, Yorkent va Farg‘onaning Xitoy ta’sirida bо‘lishi qang‘arlarga ham katta havf solar edi. Shuning uchun ham Qang‘ hukmdorlari qо‘shni xalqlarga harbiy kuch bilan yordam berib, bosqichnlarni о‘z chegaralariga yaqinlashtirmaslikka harakat qilardilar.

Shunday qilib, qang‘arlar о‘sha davrda Xitoyda hukmronlik qilayotgan Xan imperiyasining bosqinchilik siyosatiga qarshi chiqib ularni о‘z chegarasiga, Xatto unga yaqin bо‘lgan Farg‘ona va Qashqar yerlariga keltirmaslikka harakat qilar edi.

I asrda qang‘arlar Buxoro va Xorazmni egallaydi. Ammo bu viloyatlar tezda Qang‘ davlati ta’siridan chiqib, Kushon saltanati tarkibiga о‘tadi. G‘arbda esa qang‘arlar Parfiyaning kuchsizlanidan foydalanib, Alan yerlarini egallaydi.

Tarixiy ma’lumotlardan qang‘arlarning Bityan, Yuni hamda arxeologlar ochgan О‘tror, Oqtepa 1, Oqtepa 2, Qorovultepa, Choshtepa xarobalari о‘rnida qadimiy qо‘rg‘onlari va shaharlari ham bо‘lgan.

**Farg‘ona davlati.** Farg‘ona vodiysining qadimgi davr tarixi yetarli darajada о‘rganilmagan. Qadimgi Farg‘onaning tarixi haqida Xitoy manbalarida *Davan* bо‘lganligi tilga olinadi. Ammo bu davlatning qachon paydo bо‘lganligi va inqirozga yuz tutib, qachon tarix sahnasidan tushganligi masalasida hech narsa deyilmagan. Biz bu davlatning miloddan avvalgi II – I asrlarda qudratli davlat uyushmasi bо‘lganligi ma’lum. Ammo Farg‘ona davlati – *Davan* miloddan avvalgi II asrda emas, balki ancha ilgariroq, taxminan IV-III asrlardayoq tarix sahnasida bо‘lganligi ma’lum bо‘ladi. U paytda bu davlat *Parkan* deb atalgan. Davan esa xitoyliklar tomonidan berilgan nomdir.

Akademik A.Asqarovning fikricha, miloddan avvalgi VI-IV asrlarda Markaziy Osiyoning Baqtriya, Parfiya, Marg‘iyona, Sо‘g‘d, Xorazm kabi о‘lkalari Eron Ahmoniylari tomonidan bosib olinganda qadimgi Farg‘ona bunday tobelikdan ozod bо‘lgan. Bu davlat Xorazm davlati singari makedoniyalik Iskandarga ham tobe bо‘lmagan. Shuningdek Farg‘ona vodiysining qadimda Salavkiylar davlati tarkibida bо‘lganligi haqida ham hech qanday ma’lumot yо‘q. Bundan ma’lumki, Farg‘ona qadimda Ahmoniylar va yunonlar hukmronligi davrida siyosiy erkini о‘z qо‘lida saqlab qola olgan.

Xitoy manbalari qoldirgan ma’lumotlarga qaraganda miloddan avvalgi II-I asrlarda Davanda dehqonchilik madaniyati va yilqichilik yuksak darajada rivojlangan. Chjan Syan bu davrda hammasi bо‘lib 70 ta obod shaharlar bо‘lganligini, unda bir necha yuz ming aholi yashaganligini yozadi.

Chjan Syan Davandan to *Ansi (Parfiya)*gacha bо‘lgan hududlarda yashovchi aholi til jihatdan har xil bо‘lsa-da, ularning urf-odatlari ham bir-birlarini tushunganlar, urf-odatlari ham bir-biriga о‘xshash bо‘lgan, deb ta’kidlaydi.

Qadimgi farg‘onaliklar g‘arbda qang‘lilar, shimolda usunlar, sharqda esa uyg‘urlar bilan yaqin aloqada edilar. Tashqi dushman bilan bilan bо‘lgan janglarda ularni doimo yaqin aloqada bо‘lganlar.

Qadimgi Davan davlatini milodning dastlabki yuz yilliklari davomida mahalliy aslzodalar sulolasi boshqargan. Buni Xitoy manbalari tasdiqlaydi. Ularda kо‘rsatilishicha, qadimgi Farg‘onani 419 yilgacha bir sulola vakillari uzluksiz idora qilganlar. Markaziy Osiyo hududlarida Eftalitlar davlati qaror topgach, qadimgi Farg‘ona davlati ham о‘z mustaqilligini yо‘qotib, ana shu Eftalitlar davlati tarkibiga kirgan edi.

**Kushon podsholigi**. Miloddan avvalgi IV asr oxirlarida xitoy manbalarida yuechjilar deb atalgan massaget qabilalari Sharqiy Turkistondan to Mо‘g‘uliston chegaralarigacha bо‘lgan hududlarga kо‘chib ketganlar. Xitoyning shimolida esa xunn qabilalari yashagan. Yuechjilar xunnlarga janubiy qо‘shni bо‘lgan.

Miloddan avvalgi 176 yilda xunnlar yuechjilar ustiga hujum uyushtirdilar. Oqibatda xunnlar 165 yilda yuechjilarni g‘arbga uloqtirib tashlaydilar. Yuechji qabilalari qadimgi Farg‘ona yerlariga chekinadilar va о‘sha yerda istiqomat qila boshlaydilar. Jumladan, hozirgi Namangan viloyatining Yangiqо‘rg‘on tumani hududida Kushon qishlog‘i va Kosonsoyda Koson shahrini yuechjilar barpo qilgan edilar. Ma’lumki, miloddan avvalgi 155 yilda Yunon-Baqtriya davlati inqiroz sari yuzlandi. Shu qulay vaziyatdan foydalangan yuechjilar miloddan avvalgi 140 yili Sо‘g‘d yerlari orqali Baqtriyaga bostirib keladilar va Shimoliy Baqtriya hududlarini egallab oladilar.

Yuechjilar Baqtriyada 100 yil mobaynida besh qabilaga bо‘linib yashaganlar. Guyshuan (Kushon) qabilasi (yabg‘usi Kudzula Kadfiz edi) tо‘rtta qabila yabg‘ularini о‘ziga tobe etib barcha qabilalar ustidan hukmronlik qilardi. U о‘z davlatini Kushon podsholigi sifatida e’lon qildi va hozirgi Surxondaryo viloyatining Shо‘rchi tumanida joylashgan Dalvarzintepani bu beklikning poytaxtiga aylantirdi. Kudzula Kadfiz о‘z davlat chegaralarini keng aytirish va uning qudratini mustahkamlash maqsadida Amudaryoning chap sohilidagi tumanlarini egallashga bel bog‘ladi. U tez orada Parfiya, Afg‘oniston va Kashmirni egalladi.

Kudzulla Kadfiz vafotidan sо‘ng uning о‘g‘li Vima Kadfiz taxtga о‘tiradi. Bu davrda Kushonlar davlati Pokiston va Hindistonning markaziy Viloyatlarini bosib oladi.

Vima Kadfizdan keyin mamlakatni idora qilish Kanishka zimmasiga tushgan. U podsholik qilgan davrda Hindistonning janubiy tumanlari, Markaziy Osiyoning Sо‘g‘diyona, Xorazm va Choch viloyatlarini zabt etadi.

Milodning I asr 70-80 yillarida Sharqiy Turkiston yerlari masalasida Xitoy-Kushon mojarolari boshlanadi. Shunga qadar kushonlar xitoyliklarning Sharqiy Turkiston yerlarini egallash uchun qilgan harbiy harakatlariga xayrixoh bо‘lganlar. Xatto ular 84-yilda xitoylarga qarshi kurashish uchun Qoshg‘arga yuborilgan Qang‘uy qо‘shinini tezda chaqirib olishni Qang‘uy podshosidan talab ham qiladilar. Natijada Qang‘uy podshosi о‘z qо‘shinini chaqirib oladi. Qoshg‘ar hokimligi esa xitoyliklarga taslim bо‘ladi.

Soson podshosi Shopur I (241-242 yillar) yozdirgan “Zoroastr Kaabasi”da kushonlar saltanatining hududi haqida: “Kushonlar mamlakati Peshavor, Qoshg‘ar, Sо‘g‘d va Chochga chо‘zilgan”, - deyiladi. Markaziy Osiyoda kushonlar 3 ta shahar asos solgan:

1. Koson-Farg‘ona vodiysida;

2. Kattaqо‘rg‘on – Zarafshon vohasida;

3. Kesh – Qashqadaryo viloyatidadir.

Vasudeva davriga kelib Kushon podsholigi ikki qismga bо‘linadi. Mamlakatning bir qismiga Vasudeva, ikkinchi qismiga Kanishka III hukmronlik qiladi. Buni ularning har ikkalasi nomidan zarb etilgan tangalar isbotlaydi.

226 yilga kelib kushonlar saltanatida g‘arbda – Parfiya davlatining о‘rnida Sosoniylar davlati siyosat maydoniga chiqdi. Bu davlat Parfiyaga qarar edi. ammo podsho Ardashir I davrida mustaqil davlat sifatida faoliyat kо‘rsatishga intildi va kushonlar davlatiga xavf sola boshladi. Bunday vaziyat kushonlarni befarq qoldirmadi. Kushon podshosi Vasudeva sosoniylar tomonidan bо‘ladigan xavfga qarshi ittifoq qidirib, 230 yilda Xitoyga о‘z elchisini yubordi. Kushonlar bilan sosoniylar о‘rtasida jang bо‘lishi tabiiy edi. 242-243 yillarda bо‘lib о‘tgan ikki о‘rtadagi jangda sosoniy Shopur I ning qо‘shini kushonlarni mag‘lubiyatga uchratdi. Shundan sо‘ng sosoniylar hukmdorlari Sharqiy Turkiston hududlarida “Kushonshoh” unvoniga ega bо‘ldilar. 252 yilda esa ular yana “Kushon shohlarining ulug‘ shohi” degan unvonga ega bо‘ldilar. Bu yillarga kelib kushonlar Hindistondagi yerlarning ham katta qismidan judo bо‘ldilar. Buni bir budda matnida (III asr о‘rtalariga oid) “dunyo uch qismga (Xitoy, Rim, Kushon) bо‘lingan, ammo osmon о‘g‘lonlari (saltanatlari) tо‘rtta: Xitoy, Rim, Kushon va Hind” deb bergan xabaridan ham bilish mumkin. Hind manbalarida kо‘rsatilishicha, III asr о‘rtalariga kelib Hindiston kushonlardan mustaqil davlat bо‘lib ajralib chiqqan. Huddi shu yillarda Xorazm ham kushonlardan ajralib chiqadi. Shu tariqa III asr о‘rtalaridan e’tiboran kushonlar saltanati chuqur iqtisodiy va siyosiy inqiroz sari yuzlanadi. Ammo shundan keyin ham Kushon davlati О‘rta Sharqning yirik davlatlardan biri sifatida yana 100 yildan ortiqroq vaqt tarix sahnasida turdi. IV asrning о‘rtalariga kelib kushonlar bilan sosoniylar о‘rtasidagi munosabatlar yana keskinlashdi. Bu davrda Shopur II (309-379) kushonlarga zarba berib, Shimoliy Baqtriya yerlarini bosib oladi.

Kushon podsholigi va kushonlar davri hozirgi О‘zbekiston, Tojikiston, Afg‘oniston, Pokiston va Hindiston tarixida muhim о‘rin tutadi. Shunday qilib, Kushonlar saltanati tarix maydonida о‘z о‘rnini boshqa, о‘zidan kuchliroq siyosiy uyushmalarga bо‘shatib berdi. Kushonlar о‘zlarining taxminan 400 yillik hukmronlik davrida insoniyat jamiyati taraqqiyotida о‘chmas iz qoldirdilar. Bu davrda yaratilgan uning о‘tmishdagi qudratidan dalolatdir.

**6. Buyuk Ipak yо‘li: asosiy yо‘nalish va tarmoqlariga tarixiy-geografik tavsif**

Vatanimiz xalqlari tarixida “Buyuk ipak yо‘li” katta ahamiyatga egadir. Qadim zamonlar tarixiga kо‘z tashlar ekanmiz, jamiyat taraqqiyotining bronza davridan ham ilgarigi davrlardan boshlab, hududlararo bog‘lovchi vosita sifatida unga xos ixtisoslashgan yо‘llar paydo bо‘lganligini kо‘ramiz. Tarixda miloddan avvalgi VI-IV asrlarda Ahamoniylari saltanati davrida uning hududi bо‘ylab “shoh yо‘li” о‘tgan. Undan ham ilgariroq О‘rta va Yaqin Sharqda Badaxshon lazuritiga bо‘lgan ehtiyoj “lazurit yо‘li”ning vujudga kelishiga sabab bо‘lgan. Badaxshon lazuritlari Mesopatamiya va Misr podsholari saroylarini, ibodatxonalarini bezagan, ayollarning turli bezaklarini ishlashda keng qо‘llanilgan. G‘arb bilan Sharqni bir necha ming yillar davomida bir-biriga bog‘lab kelgan ana shunday qadimgi yо‘llardan biri – “Buyuk ipak yо‘li”dir. Bu yо‘l fanga “Ipak yо‘li” nomi bilan faqat XIX asrning 70-yillaridan boshlab nemis olimi Ferdinand fon Rixtgofen tomonidan kiritildi. Unga qadar bu yо‘l “G‘arbiy meridional yо‘l” deb atalardi. 1877 yili Berlinda D.Rayner nashriyotida Ferdinand Frayxern fon Rixtgofenning “Kitay. Rezultati sobstvennix puteshestviy i posleduyushego glubokogo izucheniya” nomli kо‘p tomlik kitobi nashr etildi. F.F. fon Rixtgofen bu kitobida birinchi bо‘lib ilmiy muomalaga “Buyuk Ipak yо‘li” terminini kiritadi. Rixtgofen (1833-1905) – nemis geografi va geologi, Berlin georgraflar jamiyatiyatining a’zosi bо‘lib, u Xitoy tabiatining tadqiqotchisidir. U Xitoyning nafaqat geografiyasini balki, geologiyasi, flora va faunasi, dinini ham о‘rgangan. Shuningdek, karvon yо‘llarining qadimdan to о‘zining davrigacha bо‘lgan yо‘nalishlarini keltiradi.

Xitoyda ipakchilikning dastlab keng tarqalgan joyi Xuanxe daryosining quyi havzasida joylashgan Shandun viloyatidir. Qadimgi Xitoydagi Sian shahri ipak yо‘lining boshlanish nuqtasi hisoblanadi. Buyuk ipak yо‘li” Xitoyning qadimgi markazi Siandan boshlanib, Lanchjou orqali Dunxuanga keladi. Bu yerda u ikkiga ajraladi. Ipak yо‘lining janubi-g‘arbiy tarmog‘i Taklamakon sahrosi orqali Xotanga, undan Baqtriyaning bosh shahri Zariaspga (Balx) kelgan. Balxda yо‘l yana uch tarmoqqa ajraladi, g‘arbiy tarmog‘i Marvga, janubiy tarmog‘i Hindistonga, shimoliy tarmog‘i Termiz orqali Darband, Nautak, Samarqandga qarab ketadi. Ipak yо‘lining shimoli-g‘arbiy tarmog‘i esa Dunxuandan Bami, Kuchi, Turfan orqali Tarim vohasiga – Qashg‘arga boradi. U yerdan Toshqо‘rg‘on orqali О‘zgan, О‘sh, Quva, Axsikent, Popga, undan Asht dashti orqali Xо‘jand, Zomin, Jizzaxga, sо‘ngra Nautak yо‘li bilan birlashadi. Yо‘l Samarqanddan g‘arbga – Dobusiyaga, Malik chо‘li orqali Buxoro va Romitanga, undan Varaxsha orqali Baykent va Forobga borib Amul shahriga о‘tadi. Amulda Marvdan Urganch tomon Amu bо‘ylab ketayotgan yо‘lga qо‘shilgan. Qadimda Marv shahri о‘zining turli yо‘nalishdagi karvon yо‘llari tutashadigan geografik qulayliklariga kо‘ra ipak yо‘lidagi eng yirik shahar edi. Marvdan G‘arbga tomon katta karvon, savdo yо‘li bо‘ylab Xitoy, Hindiston va О‘rta Sharqni Yaqin Sharq va О‘rta Yer dengizi mamlakatlari bilan bog‘lab turadi. Arxeologik ma’lumotlarga kо‘ra Marvdan g‘arbga tomon yо‘nalgan “ipak yо‘li” Tabriz va Parfiya davlatining Nisa shahri orqali Eronning Gekotompil, Apaliya va Ekbatana (Hamadon) shaharlariga va ulardan о‘tib Mesopatamiyaning Ktesifon va Bag‘dod shaharlariga tarqalgan. Undan Dajla, Tigr daryosining о‘ng sohili bо‘ylab shimol tomon yо‘nalib, Antioxiya orqali Damashqqa, undan Tir va Quddus shaharlari orqali Misrga о‘tgan. Marvdan chiqqan shimoliy yо‘l esa Amul orqali Urganchga, undan Shimoliy Kaspiy bо‘ylab Shimoliy Kavkazga, sо‘ngra Qora dengizning shimolidan Konstantinopolga borib, Bosfor va Dardanell orqali О‘rta Yer dengiziga о‘tib, Vizantiya shaharlarini oralagan. “Buyuk ipak yо‘li” orqali Sharq va G‘arb mamlakatlari savdo va elchilik aloqalari qilganlar. Yozma manbalardagi ma’lumotlarga qaraganda III -VII asrlarda Markaziy Osiyo va О‘rta Sharq orqali о‘tgan ipak yо‘lining nazorati sо‘g‘dlarning qо‘lida bо‘lgan bо‘lsa, VIII asr о‘rtalariga kelib, “Ipak yо‘li”ning g‘arbiy qismi arablar nazoratiga о‘tadi. XIII asrda esa ipak yо‘lining barcha tarmoqlari bо‘ylab nazoratni Chingizxon о‘z qо‘liga oladi. Bu holat to XIV asr о‘rtalarigacha davom etdi. Sо‘ng “Buyuk Ipak yо‘li” Amir Temur va Temuriylar nazorati ostiga о‘tdi. “Ipak yо‘li” orqali Xitoydan G‘arb mamlakatlariga, asosan ipak, ilk о‘rta asrlardan boshlab qog‘oz chiqarilgan bо‘lsa, g‘arb mamlakatlaridan Xitoyga shisha, jundan ishlangan har xil gazlamalar, gilam, palos, oyna, metall, zebi ziynat bezaklari, qimmatbaho toshlar (lazurit, biryuza, serdalik) va har xil dorivorlar, arg‘umoq otlar olib borildgan.

“Buyuk Ipak yо‘li” Markaziy Osiyo xalqlarini siyosiy, iqtisodiy, madaniy va savdo sohasidagi hayotida katta о‘rin tutgan, о‘lka xalqlari bu yо‘l tufayli G‘arb va Sharq dunyosi hamda ularning xо‘jalik ixtirolaridan keng bahramand bо‘lganlar.

1. Saidboboyev Z. Tarixiy geografiya. ... – B. 80. [↑](#footnote-ref-1)
2. 2 Shoniyozov K. Qang‘ davlati va qang‘lilar. – T.: Fan, 1990. - B. 27. [↑](#footnote-ref-2)
3. Toshkent Ensiklopediyasi. - T., 1992. - B. 5. [↑](#footnote-ref-3)
4. Xо‘jayev A., Xо‘jayev K. Qadimgi manbalarda xalqimiz о‘tmishi. - T.: Ma’naviyat, 2001. – B. 31. [↑](#footnote-ref-4)
5. Xо‘jayev A., Xо‘jayev K. Qadimgi manbalarda xalqimiz о‘tmishi .. – B. 31-32. [↑](#footnote-ref-5)
6. 3 О‘sha asar, - B. 21-27. [↑](#footnote-ref-6)